05.05.2017 г. Урок по музика в библиотеката-Срещи и изложби
Начало : Срещи и изложби : 05.05.2017 г. Урок по музика в библиотеката
На 05.05.2017 г. с ученици от трети клас на ОУ "Стефан Захариев"- град Пазарджик с кл. ръководител г-жа Гергана Георгиева организирахме и проведохме музикално детско утро. Тези ученици са част от музикалното студио "Музика и цвят", където под ръководството на г-жа Георгиева изучават различни песни, стилове и жанрове на музиката. Запознават се и с музикалните инструменти.
Ние в библиотеката имахме възможност да покажем и запознаем децата нагледно с музикални инструменти като блок-флейта, цигулка, маракаси, дайре, акордеон, барабанче. Всяко дете взе желан инструмент и посвири доколкото може с него. Получи се невъобразима мелодия с участието на всички тези музикални инструменти.
За това музикално детско утро наши специални гости бяха преподавателя по акордеон Чавдар Ралчев и неговите ученици Станислав Дунчев, Иван Божилов и Стефан Бонев. Те изсвириха няколко хора на своите акордеони и акомпанираха на децата, които изявиха своите певчески умения. Накрая всички тропнахме хорце под звуците на живата акордеонна музика.